Seed to Tree

Seed to Tree ass eng lëtzebuergesch Indie-Pop- an Indie-Folk-Band. Hir Texter sinn op Englesch.

 Geschicht 
 Ufanksjoren (2009-2012) 
D'Grupp hat hiren Ufank 2009, wéi de Georges Goerens an de Benjamin Heidrich ugefaangen hunn zesummen ze sangen a Gittar ze spillen. De musikalesche Projet ass awer eréischt Ufank 2010 richteg an d'Rulle komm, wéi de Batteur Michi Mentgen derbäikomm ass. Eng Zäit laang ass och nach e Bassist derbäikomm, mä se hunn awer decidéiert, léiwer als Trio weiderzemaachen an eng méi akustesch Richtung anzeschloen.Presentatioun op magazine-karma.fr (22. Abrëll 2013)

Si hunn den Numm „Seed to Tree“ ugeholl, en Hommage un d'Lidd Seed to a Tree aus dem Joer 1992 vun de Blind Melon.

2010 hate se hir éischt Optrëtter a Caféen an a JugendzentrenSeed to Tree: Branching out with folk-pop music op wort.lu, 3. August 2012 a se hunn e lokale Bandconcours gewonnen, wou se déi bescht vun 12 Gruppe gi sinn.

2011 si se an der Stad op der Fête de la musique opgetrueden, am November 2012 an der Rockhal beim Sonic-Visions-Festival.

Am September 2012 ass hir éischt EP Seed to Tree erauskomm. D'Singleauskopplung Broken Down war 16 Woche laang am Chartbreaker vun Eldoradio vertrueden. Am Ganzen hunn et véier vun de fënnef Lidder an d'Charts zu Lëtzebuerg gepackt.wortl.lu: Seed To Tree monte en gamme (13. Mäerz 2015)

 Nei Memberen a Concerten (2012-2015) 
Nodeem d'Band 2013 duerch de Jean-Marc Feltz um Keyboard an de Benjamin Renz um Bass op fënnef Memberen erweidert gouf, si si op enger ganzer Rei lokale Festivallen opgetrueden, dorënner 2013 op der Haaptbün vum Rock-A-Field 2013.luxtimes.lu: Seed to Tree release single ahead of Rock-A-Field debut (6. Juni 2013) D'Joer drop ware si d'Virband ënner anerem op dem Concert vun der irescher Band Kodaline am Atelier.luxtiumes.lu: Kodaline "In a Perfect World" & in Luxembourg! (28. Mee 2014)

2015 ass d'Grupp op Tour duerch d'Belsch an Norddäitschland gaangen. Si hunn e puer Concerten zu Berlin gespillt a sinn um Hamburger Reeperbahn Festival opgetrueden.

 Éischten Album Wandering (2015) 
Seed to Tree hunn de 14. Mäerz 2015 viru ronn 700 Leit am Club vun der Rockhal hiren éischten Album Wandering presentéiert.wort.lu: Junger Folkrock mit Eleganz vum Marc Clément (15. Mäerz 2015, 15:49) E gouf an de La Chapelle Studios an der Belsch opgeholl.wort.lu: Seed to Tree: Neues Album, neue Single, neuer Vertrag (9. Februar 2015) Fir d'Promotioun vum Wierk huet d'Grupp op hirer Facebooksäit 10 kuerz Videoe mat enger Dauer vun enger Minutt presentéiert, déi déi éischt Reaktioune vu lëtzebuergesche Perséinlechkeeten op jee ee vun de Lidder vum Album gewisen hunn.

D'Grupp hat e grousse Succès mat de Singelen Take My Hand an Until It Gets Better. Fir déi éischt gouf e Museksvideo gedréint, deen op YouTube bal 40.000 Mol gekuckt gouf. Déi zweet gouf eleng op Spotify iwwer annerhallef Millioun Mol gestreamt.Seed to Tree op Spotify (gekuckt den 1. Februar 2022)

 Unconcerned (2017) a Proportions (2019) 
An der Kulturfabrik huet d'Band am November 2017 hir EP Unconcerned presentéiert. D'Lidd mam selwechten Numm an och d'Lidd Mainly goufen als Single ausgekoppelt.luxtimes.lu: Chat with Seed to Tree as they flourish with new EP release vum Sam Steen (29. Oktober 2017) D'Lidder gi méi a Richtung "elektreschen Indie-Pop".lequotidien.lu: Seed to Tree : «Pop artisanale», Interview mam Pablo Chimienti (2. November 2017)

Hiren zweeten Album, Proportions, ass dunn 2019 erauskomm. D'Releaseparty war am Mäerz an der Rockhal,lequtodien.lu: Seed to Tree présente son deuxième album à la Rockhal vum Pablo Chimienti (22. Mäerz 2019) duerno si Seed to Tree op Concertstournée duerch Däitschland gaangen.rtl.lu: Luxembourg band teetering on the edge of going full on HUGE release sophomore record 'Proportions (20 Mäerz 2019) Den Album huet fënnef Singele produzéiert, vun deenen e Museksvideo fir I Wouldn't Mind a  Within Me gedréint gouf.thepostie.de: Videopremiere: Seed To Tree zeigen in „I Wouldn’t Mind“ die Last eines Zeitungsboten vum Yannick Philippe (18. Oktober 2018)vacarm.net: Seed to Tree : nouveau clip « Within Me » (31. Januar 2019) Den Extrait Appart gouf op Spotify bal fënnef Millioune Mol gestreamt.

 Weider Optrëtter an nei Lidder 
Spéider hu Seed to Tree nach d'Lidder Car (2021) a Rip-Off Game (2022) erausbruecht, fir déi och Museksvideoe produzéiert goufen. D'Band ass och als Virgrupp vun ënner anerem dem James Bay an der Rockhal, Tears for Fears an der Abtei Neimënsterrtl.lu: Seed To Tree open up for Tears for Fears  (14. Juni 2019) a Snow Patrol am AtelierConcertsinfo op aterlier.lu opgetrueden. Donieft hu si och hir eege Concerte gespillt a sinn op Festivallen opgetrueden, dorënner um Reeperbahn Festival 2019.culture.lu: Nos artistes à l'étranger - Reeperbahn Festival (6. September 2019)

De Sänger Georges Goerens huet an där Zäit och säi Soloprojet Bartleby Delicate weiderentwéckelt. 
boldmagazine.lu: Georges Goerens, musicien philosophe vum Godefroy Gordet (28. mee 2019)

2023 huet d'Grupp dräi Singelen erausbruecht, vun deenen A Little Life e Museksvideo krut, deen de Yann Gengler vun Tuys gedréint huet. Si kënnegen den Album mam selwechten Numm un, deen de 7. September op de Maart kënnt. Seed to Tree hunn och eng Rei Concerten am Oktober an November 2023 a sechs däitsche Stied annoncéiert, nom Albumreleaseconcert de 16. September am Atelier.Concertsfiche am Atelier

 Discographie 
 Studiosalbumen 
 2015: Wandering
 2019: Proportions
 2023: A Little Life (ugekënnegt fir September 2023)

 EPen 
 2012: Broken Down
 2017: Unconcerned

 Singelen 

 2012: Broken Down
 2013: Pine Cone
 2015: Take My Hand
 2015: Future Friends
 2016: Until It Gets Better
 2017: Kulturfabrik
 2017: Mainly
 2018: I Wouldn't Mind
 2019: Within Me
 2019: Lack of Proportion
 2019: Integrity (You Don't Owe Nothing to Me)
 2019: Apart
 2021: Car
 2022: Rip-Off Game
 2023: Major Lydian
 2023: A Little Life
 2023: Overhyped 

 Fotoalbum 

 Literatur 
 Luxemburger Wort vum 15. September 2012: Qui sème le vent, récolte de tempo
 Le Quotidien vum 4. Oktober 2012: Une graine qui commence à pousser

 Um Spaweck 

 Seed to Tree op Facebook, Instagram a Reverbnation
 Discographie op Rate Your Music
 Videographie op Youtube

Kategorie:Museksgruppen zu Lëtzebuerg